Svjetski kup u biatlonu 1997/1998.
Svjetski kup u biatlonu 1997/98. je 21-o po redu takmičenje biatlonaca za Svjetski kup u biatlonu u organizaciji organizaciji međunarodne biatlonske sportske organizacije UBI (engleski: International Biathlon Union). Sezona je počela 6. decembra 1997. u Lillehammeru u Norveškoj, a završena 15. marta 1998. u Hochfilzenu u Austriji. U ovoj sezoni, takmičenja su održavana po 16-i put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km, potjera 12,5 km, štafeta 4 × 7,5 km i tim 20 km, a u ženskoj pojedinačno na 15 km, sprint 7,5 km, potjera 10 km, tim 15 km i štafeta 4 × 7,5 km. Vrhunac takmičenja bilo je Svjetsko prvenstvo na slovenskoj Pokljuki, kod Bohinja i u austrijskom Hochfilzenu na kojem su održana takmičenja u ženskoj i muškoj konkurenciji u disciplini potjera, te Zimske olimpijske igre u japanskom Naganu. Utrke sa Svjetskog prvenstva na Pokljuki, kao i utrke sa ZOI 1988. su brojane za plasman u Svjetskom kupu. Ukupni pobjednik Svjetskog kupa u muškoj konkurenciji postao je Norvežanin Ole Einar Bjørndalen, dok je u ženskoj konkurenciji pobijedila Šveđanka Magdalena Forsberg. Od ove sezone zvanično se vode pobjede u pojedinačnim disciplinama (sprint, pojedinačna utrka i potjera) kao i u štafetnim utrkama.